sagorsarker/bangla-wikipedia huggingface dataset:
আগ্নিয়েস্কা রাদভানিস্তা

আগ্নিয়েস্কা রাদভানিস্তা, (; জন্ম: ৬ মার্চ ১৯৮৯) হলেন একজন পেশাদার প্রমিলা পোলিশ টেনিস খেলোয়াড়। ২ জুলাই, ২০১২ তারিখে তিনি মহিলা এককের টেনিস র‌্যাঙ্কিংয়ে সর্বোচ্চ ২নং অবস্থানে আরোহণ করেন। বর্তমানে তিনি মহিলা টেনিস অ্যাসোসিয়েশন (ডব্লিউটিএ) কর্তৃক প্রবর্তিত বিশ্ব র‌্যাঙ্কিং প্রথায় ৫ম স্থানে অবস্থান করছেন। এছাড়াও তিনি পোলিশ খেলোয়াড়দের মধ্যে শীর্ষ র‌্যাঙ্কিংধারী। কোর্টে অবস্থান করে বুদ্ধিমত্তা প্রয়োগে পয়েন্ট সংগ্রহের জন্য পরিচিত হয়ে আছেন। এ পর্যন্ত তিনি তার খেলোয়াড়ী জীবনে চৌদ্দবার একক শিরোপা জয় করেছেন।
রবার্ট ও মার্তা রাদভানিস্তা দম্পতির সন্তান আগ্নিয়েস্কা পোল্যান্ডের ক্রাকো এলাকায় জন্মগ্রহণ করেন। চার বছর বয়সে তার বাবা টেনিস খেলার সাথে পরিচয় করে দেয়ার পর থেকে রাদভানিস্তা টেনিস খেলতে শুরু করেন। তার ছোট বোন আর্সজুলা রাদভানিস্তাও টেনিস খেলছেন। পিট সাম্প্রাস ও মার্টিনা হিঙ্গিসকে তার অণুপ্রেরণকারী হিসেবে মনে করেন রাদভানিস্তা। ২০০৯ সালে হ্যাবিটেট ফর হিউম্যানিটি নামীয় সংস্থার শুভেচ্ছা দূত মনোনীত হন তিনি। ক্রাকো’র বিশ্ববিদ্যালয়ে পর্যটন বিষয়ে অধ্যয়ন করেন আগ্নিয়েস্কা। তিনি রোমান ক্যাথলিক ধর্মাবলম্বী ও পোলিশ ক্যাথলিক প্রচারণা কার্যক্রমের সাথে জড়িত তিনি। কিন্তু ২০১৩ সালের গ্রীষ্মে ইএসপিএন ম্যাগাজিন দ্য বডি ইস্যুতে তার নগ্ন ছবি প্রকাশের পর প্রচারণা কার্যক্রম থেকে তাকে অণুপযুক্ত ঘোষণা করা হয়। ২০১২ সালে ফোর্বসের তথ্য মোতাবেক তিনি বিশ্বের নবম সর্বোচ্চ অর্থ উপার্জনকারী মহিলা ক্রীড়াবিদ হিসেবে ছিলেন।
প্রথম পোলীয় খেলোয়াড় হিসেবে টেনিসের উন্মুক্ত যুগে ২০১২ সালের উইম্বলডন চ্যাম্পিয়নশিপের গ্র্যান্ড স্লামের চূড়ান্ত খেলায় অংশগ্রহণ করেছিলেন ও সেরেনা উইলিয়ামসের কাছে পরাজিত হন। প্রথম পোলীয় খেলোয়াড় হিসেবে ডব্লিউটিএ আয়োজিত ২০০৭ সালের নরদিয়া নরদিক লাইট ওপেনের একক শিরোপা জয় করেন। পাশাপাশি ২০০৬ সালের সেরা চিত্তাকর্ষক নবাগত হিসেবে ডব্লিউটিএ পুরস্কার লাভ করেন।
ডব্লিউটিএটেনিস.কম আয়োজিত ভোটে ২০১১-২০১৩ সাল পর্যন্ত ধারাবাহিকভাবে তিনি ডব্লিউটিএ’র সেরা জনপ্রিয় খেলোয়াড়ের মর্যাদা পেয়েছেন। এছাড়াও, খেলাধুলায় সাফল্য ও দেশের জন্য সম্মান বয়ে নিয়ে আসায় পোলীয় রাষ্ট্রপতি ব্রোনিসল কোমোরোস্কি কর্তৃক গোল্ড ক্রস অব মেরিট পুরস্কার লাভ করেন রাদভানিস্তা।
চলচ্চিত্র প্রযোজক

চলচ্চিত্র প্রযোজক সাধারণত কোনো চলচ্চিত্রের সংশ্লিষ্ট বন্টনকারী কর্তৃক পরিবেশনার এবং উপস্থাপনার পূর্ব পর্যন্ত সত্বানুযায়ী উক্ত চলচ্চিত্র নির্মাণের যাবতীয় আর্থিক বিনিয়োগ করে থাকে। অন্যতর, প্রযোজনা সংস্থা নিযুক্ত অথবা ব্যক্তিগতভাবে নির্ধারিত ব্যক্তি সৃজনশীল ব্যক্তিদের হিসাবরক্ষণ কর্মী হিসেবে সাহায্য করে থাকে। ২০১৩ সালে নির্মিত গড় হলিউড চলচ্চিত্রে মাত্র ১০টি প্রযোজনা সংস্থা জড়িত ছিলো (৩.২ প্রযোজকরা, ৪.৪ নির্বাহী প্রযোজক, ১.২ সহ-প্রযোজক, ০.৮ সহযোগী প্রযোজক এবং ০.৫ অন্যান্য ধরনের প্রযোজক)।
বর্তমানে চলচ্চিত্র শিল্পে অন্তর্ভুক্ত বিভিন্ন ধরনের প্রযোজকের মধ্যে রয়েছে (জ্যেষ্ঠতা অনুযায়ী):
আধুনিক হিব্রু ভাষা

'আধুনিক হিব্রু, আধুনিক ইব্রীয় বা ইসরায়েলি হিব্রু (, "ʿivrít ḥadašá[h]", – "আধুনিক হিব্রু" বা "নতুন হিব্রু"), সাধারণত হিব্রু ভাষাভাষীদের উল্লেখ করা হয়, যা বর্তমান সময়ের কথ্য হিব্রু ভাষার প্রমিত রুপ। প্রাচীন কালের কথ্য, হিব্রু, সেমিটিক ভাষা পরিবার কনানীয় শাখার সদস্য। খ্রিস্টপূর্ব তৃতীয় শতাব্দীর শুরুর দিকে ইহুদি স্বদেশীয় ভাষা পশ্চিম আরামীয় উপভাষার স্থান দখল করেছিল। যদিও এটি একটি লিটার্জিকাল এবং সাহিত্যিক ভাষা হিসাবে ব্যবহৃত হতো। এটি ১৯শ এবং ২০শ-শতাব্দীর একটি কথ্য ভাষা হিসাবে পুনরুজ্জীবিত হয়েছিল এবং এটি ইসরায়েলের সরকারী ভাষা।
সলোমন

সলোমন (; , "Shlomoh"; "Šlēmūn"; ; "Solomōn"; ), যাঁকে যিদীদীয় (, "Yedidyah") নামেও ডাকা হয়, ছিলেন হিব্রু বাইবেল বা পুরাতন নিয়ম এবং কুরআন অনুসারে ইস্রায়েল ও যিহূদা যুক্তরাজ্যের একজন বিত্তবান ও প্রজ্ঞাবান রাজা যিনি তাঁর পিতা রাজা দায়ূদের উত্তরাধিকারী হয়েছিলেন। তার জন্ম আনুমানিক ১০১১ খ্রীষ্টপূর্বাব্দে এবং মৃত্যু আনুমানিক ৯৩১ খ্রীষ্টপূর্বাব্দে এবং তার রাজত্ব কাল ছিল প্রায় ৯৭০ থেকে ৯৩০ খ্রীষ্টপূর্বাব্দ পর্যন্ত স্থায়ী। কথিত আছে তিনিই জেরুসালেম নগরী প্রতিষ্ঠা করেন। ধর্মীয় বিশ্বাসমতে সলোমন ছিলেন পুরো বিশ্বের সম্রাট। খ্রিস্টপূর্ব ৯৭০-৯৩১ পর্যন্ত টানা ৪০ বছর সলোমন পুরো পৃথিবী শাসন করেন। তিনি শুধু মানুষেরই নয় উদ্ভিদ ও প্রাণীকূলেরও সম্রাট ছিলেন। সলোমন জীব-জগতের সকলের ভাষা হৃদয়ঙ্গম করতে পারতেন।
তালমুদ অনুসারে সলোমন ইহুদি ধর্মের ৪৮জন নবীর অন্যতম। কুরআন অনুসারে তিনি ইসলামের একজন গুরুত্বপূর্ণ নবী এবং মুসলমানেরা তাঁকে আরবিতে সুলায়মান ইবনে দাঊদ () আলাইহিস সালাম বলে সম্বোধন করে থাকে।
সলোমন জেরুসালেম নগরীতে জন্মগ্রহণ করেন। বাইবেল অনুসারে তিনি ডেভিড ও বাথসেবার সন্তান। বাথসেবা ছিলেন ইউরিয়াহ দ্য হিটটিট এর বিধবা।
আর্কোসরোমর্ফা

আর্কোসরোমর্ফা (উচ্চারণː আর্ - কো - সও - রো - মর্ - ফা) কথাটা গ্রিক, আর এর আক্ষরিক অর্থ হল "টিকটিকির আকারের শাসক" বা "শাসক টিকটিকি"। এরা একরকম প্রাগৈতিহাসিক সরীসৃপ, ডায়াপসিড উপশ্রেণীর অন্তর্গত একটা অধঃশ্রেণী। অন্ত্য পার্মিয়ান যুগে এদের প্রথম বিবর্তন হয় এবং ট্রায়াসিক নাগাদ এরা ডাঙায় প্রাধান্য বিস্তার করে। ১৯৮৮ খ্রিঃ জাক গটিয়ার, আর্নল্ড জি ক্লুজ এবং টিমোথি রো আর্কোসরোমর্ফার সংজ্ঞা হিসেবে বলেন "আর্কোসর (অর্থাৎ কুমির, ডাইনোসর, পাখি ও অন্যান্য অনেক বিলুপ্ত বর্গ) এবং অন্য সমস্ত সরিয়ান যারা লেপিডোসর (তুয়াতারা, টিকটিকি, সাপ) অপেক্ষা আর্কোসরদের নিকটতর জ্ঞাতি"। পরবর্তী একটি প্রকাশনায় মিচেল লরিন (১৯৯১) আর্কোসরোমর্ফদের সংজ্ঞা দেন "প্রোল্যাসার্টা", "ট্রাইলোফোসরাস", "হাইপারোডেপিডন" ও আর্কোসরদের সাধারণ ক্লেড হিসেবে। ১৯৯৮ খ্রিঃ ডেভিড ডিলকিস একটি উৎকৃষ্টতর সংজ্ঞা হিসেবে আর্কোসরোমর্ফদের চিহ্নিত করেন "প্রোটোরোসরাস" এবং সমস্ত সরিয়ানদের মধ্যে লেপিডোসরিয়া অপেক্ষা "প্রোটোরোসরাসের" নিকটতর জ্ঞাতি হিসেবে।
এই অধঃশ্রেণীর অন্তর্গত হল রিঙ্কোসরিয়া, ট্রাইলোফোসর, প্রোল্যাসার্টিফর্মিস এবং আর্কোসরিফর্মিস। এই গোষ্ঠীগুলো আকারের বিচারে একে অপরের থেকে আলাদা হলেও (এতটাই আলাদা যে এক সময় এদের বিভিন্ন অধঃশ্রেণীর অন্তর্গত মনে করা হত - ট্রাইলোফোসরদের ইউর‍্যাপসিড আর রিঙ্কোসরদের লেপিডোসর ভাবা হত) আসলে মাথার খুলির বেশ কিছু গঠনগত সাদৃশ্য দেখায়, যা থেকে বোঝা যায় যে এরা বিবর্তনের ধারায় একটি মাত্র ক্লেড থেকেই উদ্ভূত। জাতিজনি বিন্যাসে আরও কয়েকটা অনির্দিষ্ট বিভাগ যাদের কেউ কেউ আর্কোসরোমর্ফ মনে করেন আর কেউ কেউ করেন না তারা হল করিস্টোডেরা, ড্রেপানোসর, থ্যালাটোসর, ইকথিঅপ্টেরিজিয়া, সরোপ্টেরিজিয়া এবং কচ্ছপ।
উপরে উল্লিখিত গোষ্ঠীগুলোর মধ্যে রিঙ্কোসর, ট্রাইলোফোসর এবং প্রোল্যাসার্টিফর্মেরা ট্রায়াসিক-জুরাসিক বিলুপ্তি ঘটনা বা তার আগেই বিলুপ্ত হয়ে যায়। করিস্টোডেরানরা মায়োসিন পর্যন্ত অপ্রধান গোষ্ঠী হিসেবে টিকে থাকে আর আর্কোসরিফর্মিসরা আদি ট্রায়াসিকে গুরুত্বপূর্ণ স্থান অধিকার করে এবং আরও সফল আর্কোসরিয়ায় বিবর্তিত হয়।
নিচে সুয়েস-এর ২০০৩ খ্রিষ্টাব্দের বিশ্লেষণের আধুনিকীকৃত ক্ল্যাডোগ্রাম দেওয়া হল। "টেরাটার্পেটন"-এর সংজ্ঞাজ্ঞাপক গবেষণাপত্রের সাথে এই রেখাচিত্রটি পেশ করা হয়েছিল। অন্যান্য আধুনিক গবেষণার মতই প্রোল্যাসার্টিফর্মিস-কে পলিফাইলেটিক বা 'বহুজাতিজনিক' হিসেবে চিহ্নিত করা হয় এবং প্রোটোরোসর-দের অধিক গুরুত্ব দেওয়া হয়।
গটম্যান-কেসাদা এবং স্যান্ডার কর্তৃক ২০০৯ খ্রিঃ আধুনিকীকৃত গটিয়ার, ক্লুজ এবং রো-এর ১৯৮৮ খ্রিঃ প্রণীত আর্কোসরোমর্ফার জাতিজনি:
বিশ্লেষণের পর তালিকা থেকে "মেগালাঙ্কোসরাস"-এর অপসারণের পর সংশোধিত পূর্বোক্ত জাতিজনি:
ভিতালি গিঞ্জবার্গ

ভিতালি ল্যাজারেভিচ গিঞ্জবার্গ (; ৪ অক্টোবর ১৯১৬ – ৮ নভেম্বর ২০০৯)একজন সোভিয়েত এবং রাশিয়ান তাত্ত্বিক পদার্থবিজ্ঞানী এবং জ্যোতিঃপদার্থবিজ্ঞানী। গিঞ্জবার্গ সোভিয়েত হাইড্রোজেন বোমার অন্যতম জনক। ২০০৩ সালে তিনি যৌথভাবে পদার্থবিজ্ঞানে নোবেল পুরস্কার লাভ করেন। 
গিঞ্জবার্গ ১৯১৬ সালের ৪ অক্টোবর জন্মগ্রহণ করেন। তিনি ১৯৩৮ সালে মস্কো স্টেট ইউনিভার্সিটির পদার্থবিজ্ঞান ফ্যাকাল্টি থেকে গ্র্যাজুয়েট হন।
ইভানোভিচ আলফারভ

ইভানোভিচ আলফারভ একজন বেলারুশ, সোভিয়েত এবং রাশিয়ান পদার্থবিজ্ঞানী ছিলেন। তিনি হেটারোট্রাঞ্জস্টর এর উদ্ভাবক। তিনি ২০০০ সালে পদার্থবিজ্ঞানে নোবেল পুরস্কার লাভ করেন।
আলফারভ ১৯৩০ সালের ১৫ মার্চ জন্মগ্রহণ করেন।
১৯৬২ সাল থেকেই আলফারভ অর্ধপরিবাহী হেটারোস্ট্রাকচার নিয়ে কাজ করছেন।
ইভানোভিচ আলফারভ ২০১৯ সালের ১ মার্চ মৃত্যুবরণ করেন।
লিওনিদ কান্তোরোভিচ

লিওনিদ ক্যান্টোরোভিচ একজন সোভিয়েত গণিতবিদ এবং অর্থনীতিবিদ। তাকে যোগাশ্রয়ী প্রোগ্রামিং এর জনক বলা হয়। তিনি ১৯৭৫ সালে অর্থনীতিতে নোবেল পুরস্কার লাভ করেন। 
ক্যান্টোরোভিচ ১৯১২ সালের ১৯ জানুয়ারি জন্মগ্রহণ করেন। তিনি ১৯৩০ সালে লেনিনগ্রাদ স্টেট ইউনিভার্সিটি থেকে গ্র্যাজুয়েট হন।
জিরোফোর (টেলিভিশন ধারাবাহিক)

জিরোফোর (04) টেলিভিশন ধারাবাহিক হল দুবাইয়ের মালিকানাধীন মধ্যপ্রাচ্যীয় "ওথ্রি প্রোডাকশন্স" ও "বিপিজি গ্রুপ" এর যৌথ প্রযোজনায় নির্মিত একটি আরব টেলিভিশন ধারাবাহিক, যেটি এমবিসি৪ চ্যানেলে প্রচারিত হচ্ছে| বর্তমানে এর দ্বিতীয় মৌসুম প্রচারিত হচ্ছে| ২০১২ সালের ১৪ই জানুয়ারি থেকে এমবিসি চ্যানেল এর সম্প্রচার শুরু করে এবং এর পরপর অল্প সময়ের ভেতরেই ধারাবাহিকটি তুমুল জনপ্রিয়তা লাভ করে| চারটি আরবি ভাষাভাষী চারটি ভিন্ন ভিন্ন দেশের চারজন ভিন্ন ভিন্ন তরুণকে নিয়ে গল্পের কাহিনী গড়ে উঠেছে, যারা জীবন ও জীবিকার প্রয়োজনে দুবাই শহরে এসে বন্ধুত্বের বন্ধনে জুটি বেধেছে| তাদের প্রত্যেকের কর্মক্ষেত্র, ব্যক্তিজীবন এবং পারষ্পারিক বন্ধুত্বসহ নিজেদের প্রাত্যহিক জীবনের নানান পটপরিবর্তন, টানাপোড়ন ও বৈচিত্র নিয়ে গড়ে উঠেছে ধারাবাহিকটির কাহিনী|
মুহাম্মদ আল দুসারি, মুমিন নুর, নিকোলাস মোয়াওয়াদ, খালেদ নাজিম
ইন্টারনেটে সিরিজটির তুমুল জনপ্রিয়তার ফলস্বরুপ পরবর্তীকালে সিরিজটির স্বত্ত্বাধিকারী টেলিভিশন চ্যানেল এমবিসি৪ এবং বর্তমান সময়ের শীর্ষস্থানীয় জনপ্রিয় ইন্টারনেট প্রযুক্তিভিত্তিক প্রতিষ্ঠান গুগল করপোরেশনের মধ্যে অর্থ ও প্রচারণাভিত্তিক একটি বিনিময় চুক্তি স্বাক্ষরিত হয়।
নেপথ্য সঙ্গীতশিল্পী

নেপথ্য সঙ্গীতশিল্পী—যেমনটি দক্ষিণ এশীয় চলচ্চিত্রে বলা হয়, অথবা ঘোস্ট গায়ক—যেমনটি পশ্চিমা চলচ্চিত্রে পরিচিত, হলেন এমন একজন গায়ক যার গান চলচ্চিত্রে ব্যবহারের জন্য পূর্ব-রেকর্ডকৃত হয়ে থাকে এবং পরে ব্যবহৃত হয়। অর্থাৎ যারা চলচ্চিত্রের গানে কণ্ঠ দেন। সাধারণত চলচ্চিত্রে ব্যবহৃত গান বা সাউন্ডট্র্যাকের জন্যে নেপথ্য গায়কের গান রেকর্ড করা হয়ে থাকে এবং অভিনয়শিল্পীরা তার সাথে ঠোঁট মেলান। এক্ষেত্রে চলচ্চিত্রের পর্দায় প্রকৃত গায়ক প্রদর্শিত হয় না।
দক্ষিণ এশীয় চলচ্চিত্রে, বিশেষ করে ভারতীয় উপমহাদেশে নির্মিত চলচ্চিত্রে, নেপথ্য পদ্ধতি বহুলভাবে ব্যবহৃত হয়। ভারতীয় চলচ্চিত্র এবং পাকিস্তানি চলচ্চিত্রের অধিকাংশেই সাধারণত ছয় বা সাতটি গান অন্তর্ভুক্ত থাকে। ১৯৩১ সালে মুক্তিপ্রাপ্ত "আলম আরা", যা ছিল ভারতের প্রথম সবাক চলচ্চিত্র, তার পর বহু বছর ধরে গায়কেরা একবার শুটিংয়ের সময় গান রেকর্ড করতেন এবং পরে স্টুডিওতে আলাদা করে আবার রেকর্ডিং করতেন—এই পদ্ধতি চালু ছিল ১৯৫২ বা ১৯৫৩ সাল পর্যন্ত।
ভারতে জনপ্রিয় নেপথ্য সঙ্গীতশিল্পীরা প্রায়ই জনপ্রিয় অভিনেতা ও সঙ্গীত পরিচালকদের সমান মর্যাদা পান এবং জনগণের বিপুল শ্রদ্ধা ও ভালোবাসা অর্জন করেন। অধিকাংশ প্লেব্যাক গায়ক প্রাথমিকভাবে ধ্রুপদি সঙ্গীতে প্রশিক্ষিত থাকলেও পরবর্তীতে তারা নিজেদের গানের ধরন ও পরিসর বিস্তৃত করে তোলেন।
দক্ষিণ কোরিয়া জাতীয় ক্রিকেট দল

দক্ষিণ কোরিয়া জাতীয় ক্রিকেট দল আন্তর্জাতিক ক্রিকেট খেলায় দক্ষিণ কোরিয়ার প্রতিনিধিত্ব করছে। কোরিয়া ক্রিকেট সংস্থা কর্তৃক দলটি পরিচালিত হচ্ছে। ২০০১ সালে আন্তর্জাতিক ক্রিকেট কাউন্সিলের অনুমোদিত সদস্যের মর্যাদা পায়। ২০০২ সালে অস্ট্রেলিয়ার পার্থে অনুষ্ঠিত আইসিসি পূর্ব এশিয়া/প্রশান্ত মহাসাগরীয় ৮-এর আঞ্চলিক প্রতিযোগিতায় সর্বপ্রথম অংশগ্রহণ করে। জাপান, ইন্দোনেশিয়া, অস্ট্রেলীয় অ্যাবোরিজিনেস দলের অংশগ্রহণে ঐ প্রতিযোগিতায় দলটি চতুর্থ স্থান দখল করে। দলের পোশাক সরবরাহকারীর দায়িত্বে রয়েছে আডিডাস। এছাড়াও, দলটি ২০১১ সালের পূর্ব এশিয়া প্রশান্ত মহাসাগরীয় প্রতিযোগিতায় অংশগ্রহণ করেছিল। ইনছনে অনুষ্ঠিত ২০১৪ সালের এশিয়ান গেমসের ক্রিকেট দলটি স্বাগতিক দলের মর্যাদা পেয়েছে।
সামোয়ায় অনুষ্ঠিত ৪-৭ এপ্রিল, ২০১১ সালে অনুষ্ঠিত পূর্ব এশিয়া-প্রশান্ত মহাসাগরীয় অঞ্চল দ্বিতীয় বিভাগের প্রতিযোগিতায় অংশ নেয় দক্ষিণ কোরিয়া দল। এ প্রতিযোগিতাটি শ্রীলঙ্কায় অনুষ্ঠিত ২০১২ সালের আইসিসি বিশ্ব টুয়েন্টি২০ প্রতিযোগিতার বাছাইপর্বের অংশ ছিল। নিম্নবর্ণিত দলসমূহ এ প্রতিযোগিতায় অংশগ্রহণ করে:
প্রতিযোগিতার সর্বশেষ খেলায় জয় পেয়ে দক্ষিণ ছয় দলের মধ্যে পঞ্চম স্থান অধিকার করে।
আজিজ মির্জা

আজিজ মির্জা (জন্ম: ১৫ আগস্ট ১৯৪৭) একজন ভারতীয় চলচ্চিত্র পরিচালক, প্রযোজক এবং চিত্রনাট্যকার। তিনি "রাজু বন গয়া জেন্টলম্যান" (১৯৯২) চলচ্চিত্রের চিত্রনাট্য রচনার জন্য শ্রেষ্ঠ চিত্রনাট্য বিভাগে ফিল্মফেয়ার পুরস্কার অর্জন করেন।
মির্জা ১৯৪৭ সালে ভারতে জন্ম নেন। কর্মজীবন শুরু করেন ১৯৮৫ সালে, যখন তিনি তার ভাই সাঈদ আখতার মির্জা এবং পরিচালক কুন্দন শাহ'র সঙ্গে "ইস্ক্রা" নামে একটি নতুন প্রযোজনা কোম্পানি প্রতিষ্ঠা করতে যোগ দেন।
মহাখালী আন্তঃজেলা বাস টার্মিনাল

মহাখালী আন্তঃজেলা বাস টার্মিনাল (স্থানীয় নামঃ টাঙ্গাইল বা ময়মনসিংহ বাসস্ট্যান্ড) রাজধানী ঢাকার অন্যতম আন্ত:জেলা বাস টার্মিনাল। এটি আইসিডিডিআরবি এর কাছেই অবস্থিত একটি ব্যস্ত এলাকা। ঢাকা সিটি কর্পোরেশনের অধীনে এই বাস টার্মিনালটি ১৯৮৪ সালে প্রতিষ্ঠিত হয়। এই টার্মিনালে অনেকগুলি কোম্পানি আন্তঃজেলা বাস পরিচালনা করে। এখানে প্রতি ৫ মিনিট অন্তর অন্তর কোন না কোন বাস তার গন্তব্যস্থল ছেড়ে যায়।
মহাখালী আন্ত:জেলা বাস টার্মিনাল থেকে যেসব জেলার বাস আসা-যাওয়া করে:
টার্মিনাল ভবনের পেছনে তিনতলা মসজিদ রয়েছে নামাজ পড়ার জন্য। সেখানে একসাথে প্রায় ২৫০০ মুসল্লি নামাজ আদায় করতে পারে। নিরাপত্তার জন্য এই টার্মিনালের দক্ষিণ দিকে একটি পুলিশ ফাঁড়ি এবং পুলিশ থাকার জন্য একটি ব্যারাক রয়েছে।
ব্লো-ব্জাং-র্গ্যাল-ম্ত্শান (ছিয়াশিতম গানদেন ত্রিপা)

ব্লো-ব্জাং-র্গ্যাল-ম্ত্শান () (জন্ম-১৮৪০) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের ছিয়াশিতম দ্গা'-ল্দান-খ্রি-পা বা প্রধান ছিলেন। ১৯০৪ খ্রিষ্টাব্দ থেকে ১৯০৯ খ্রিষ্টাব্দ পর্যন্ত তিনি তিব্বতের রাজপ্রতিনিধি ছিলেন।
ব্লো-ব্জাং-র্গ্যাল-ম্ত্শান ১৮৪০ খ্রিষ্টাব্দে মধ্য তিব্বতে জন্মগ্রহণ করেন। তিনি সে-রা বৌদ্ধবিহার বিশ্ববিদ্যালয় এবং গ্যুমে তন্ত্র মহাবিদ্যালয় থেকে শিক্ষালাভ করেন। পরবর্তীকালে তিনি গ্যুমে তন্ত্র মহাবিদ্যালয় এবং দ্গা'-ল্দান বৌদ্ধবিহারের ব্যাং-র্ত্সে () মহাবিদ্যালয়ের প্রধানের দায়িত্ব লাভ করেন। ১৯০০ খ্রিষ্টাব্দে তিনি দ্গা'-ল্দান বৌদ্ধবিহারের ছিয়াশিতম প্রধানের দায়িত্ব গ্রহণ করেন এবং এই পদে তিনি সাত বছর থাকেন। ১৯০৪ খ্রিষ্টাব্দে ব্রিটিশ কর্ণেল ফ্রান্সিস ইয়ংহাজব্যান্ডের নেতৃত্বে আট হাজার সেনার একটি বাহিনী সিক্কিম সীমান্ত থেকে তিব্বত আক্রমণ করলে ত্রয়োদশ দলাই লামা তাকে তিব্বতের রাজপ্রতিনিধি নিযুক্ত করে লাসা থেকে মঙ্গোলিয়ার দিকে পলায়ন করেন। তিব্বতী ঐতিহাসিকদের মতে ব্লো-ব্জাং-র্গ্যাল-ম্ত্শান একজন সৎ ও নির্ভরশীল ব্যক্তিত্ব ছিলেন, যাকে আপৎকালীন পরিস্থিতিতে দায়িত্ব প্রদান করা যেত। ইয়ংহাজব্যান্ড লাসা শহরে এলে তিনি তার বসবাসের ব্যবস্থা করেন। ১৯০৪ খ্রিষ্টাব্দের ৭ই সেপ্টেম্বর তিব্বতের রাজপ্রতিনিধি হিসেবে তিনি পোতালা প্রাসাদে লাসা চুক্তিতে স্বাক্ষর করেন। এই চুক্তির ফলে তিব্বতে ব্রিটিশদের স্থায়ী দূতাবাস প্রতিষ্ঠিত হয়, ভারত ও তিব্বতের সীমান্ত নির্ধারিত হয় এবং তিব্বত থেকে রুশ প্রভাব দূরীভূত হয়। ১৯০৯ খ্রিষ্টাব্দে ত্রয়োদশ দলাই লামা পুনরায় লাসা ফিরে এলে তিনি তিব্বতের রাজপ্রতিনিধি পদ থেকে সরে আসেন এবং তিব্বতের শাসনক্ষমতা দলাই লামার ওপর ন্যস্ত করেন।
ঙ্গাগ-দ্বাং-ব্লো-ব্জাং-ব্স্তান-পা'ই-র্গ্যাল-ম্ত্শান (ত্শেমোনলিং রিনপোছে)

ঙ্গাগ-দ্বাং-ব্লো-ব্জাং-ব্স্তান-পা'ই-র্গ্যাল-ম্ত্শান () (১৮৬৪-১৯১৯) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের সাতাশিতম দ্গা'-ল্দান-খ্রি-পা বা প্রধান ছিলেন। তিনি ১৯১০ থেকে ১৯১২ খ্রিষ্টাব্দ পর্যন্ত তিব্বতের রাজপ্রতিনিধি পদে দায়িত্ব পালন করেন।
ঙ্গাগ-দ্বাং-ব্লো-ব্জাং-ব্স্তান-পা'ই-র্গ্যাল-ম্ত্শান ১৮৬৪ খ্রিষ্টাব্দে তিব্বতের আমদো অঞ্চলের চো-নে () নামক স্থানে জন্মগ্রহণ করেন। শৈশবে তাকে ঙ্গাগ-দ্বাং-'জাম-দ্পাল-ত্শুল-খ্রিম্স-র্গ্যা-ম্ত্শো () নামক তিয়াত্তরতম দ্গা'-ল্দান-খ্রি-পার পুনর্জন্ম রূপে চিহ্নিত করা হয়। তিনি সে-রা বৌদ্ধবিহার বিশ্ববিদ্যালয় এবং গ্যুতো তন্ত্র মহাবিদ্যালয় থেকে শিক্ষালাভ করেন। পরবর্তীকালে তিনি গ্যুতো তন্ত্র মহাবিদ্যালয় এবং দ্গা'-ল্দান বৌদ্ধবিহারের শার-র্ত্সে () মহাবিদ্যালয়ের প্রধানের দায়িত্ব লাভ করেন। ১৯০৭ খ্রিষ্টাব্দে তিনি দ্গা'-ল্দান বৌদ্ধবিহারের সাতাশিতম প্রধানের দায়িত্ব গ্রহণ করেন এবং এই পদে তিনি সাত বছর থাকেন। ১৯১০ খ্রিষ্টাব্দে মাঞ্চু সেনাপতি ঝাও এর্ফেং (趙爾豊) চিং সম্রাটের প্রতিনিধি রূপে তার সেনাবাহিনী নিয়ে বিনা প্রতিরোধে লাসা অধিকার করেন। ত্রয়োদশ দলাই লামা গ্রেপ্তার হওয়ার আশঙ্কায় ঙ্গাগ-দ্বাং-ব্লো-ব্জাং-ব্স্তান-পা'ই-র্গ্যাল-ম্ত্শানকে তিব্বতের রাজপ্রতিনিধি নিযুক্ত করে লাসা ছেড়ে ভারত পালিয়ে যান। ১৯১২ খ্রিষ্টাব্দে চিং রাজবংশের পতন হলে ত্রয়োদশ দলাই লামা পুনরায় লাসা ফিরে আসলে ঙ্গাগ-দ্বাং-ব্লো-ব্জাং-ব্স্তান-পা'ই-র্গ্যাল-ম্ত্শান তিব্বতের রাজপ্রতিনিধি পদ থেকে অব্যাহতি নিয়ে তিব্বতের শাসনক্ষমতা দলাই লামার ওপর ন্যস্ত করেন।
ম্খ্যেন-রাব-য়োন-তান-র্গ্যা-ম্ত্শো

ম্খ্যেন-রাব-য়োন-তান-র্গ্যা-ম্ত্শো () (জন্ম-?১৮৩৭) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের অষ্টাশিতম দ্গা'-ল্দান-খ্রি-পা বা প্রধান ছিলেন।
ম্খ্যেন-রাব-য়োন-তান-র্গ্যা-ম্ত্শো আনুমানিক ১৮৩৭ খ্রিষ্টাব্দে তিব্বতের 'ব্রি-গুং () নামক স্থানে জন্মগ্রহণ করেন। তিনি দ্রেপুং বৌদ্ধবিহার বিশ্ববিদ্যালয়ের গোমাং ও লোসেলিং মহাবিদ্যালয়ে এবং গ্যুমে তন্ত্র মহাবিদ্যালয়ে শিক্ষালাভ করেন। পরবর্তীকালে তিনি গ্যুমে তন্ত্র মহাবিদ্যালয় এবং দ্গা'-ল্দান বৌদ্ধবিহারের ব্যাং-র্ত্সে () মহাবিদ্যালয়ের প্রধানের দায়িত্ব লাভ করেন। এই সময় তিনি সাংস-র্গ্যাস-র্গ্যা-ম্ত্শো () রচিত বৈদুর্য্যকর্পো নামক জ্যোতিষশাস্ত্রের গ্রন্থের প্রকাশনার ব্যবস্থা করেন। ১৯১৩ খ্রিষ্টাব্দে তিনি দ্গা'-ল্দান বৌদ্ধবিহারের অষ্টাশিতম প্রধানের দায়িত্ব গ্রহণ করেন এবং এই পদে তিনি সাত বছর থাকেন। তিনি জ্যোতিষ ও তিব্বতী ব্যাকরণের ওপর বেশ কিছু টীকাভাষ্য রচনা করেন।
ব্লো-ব্জাং-স্ন্যান-গ্রাগ্স-র্গ্যা-ম্ত্শো

ব্লো-ব্জাং-স্ন্যান-গ্রাগ্স-র্গ্যা-ম্ত্শো () (১৮৫০-১৯২০) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের উননব্বইতম দ্গা'-ল্দান-খ্রি-পা বা প্রধান ছিলেন।
ব্লো-ব্জাং-স্ন্যান-গ্রাগ্স-র্গ্যা-ম্ত্শো ১৮৫০ খ্রিষ্টাব্দে তিব্বতের খাম্স অঞ্চলের ব্রাগ-গ্যাব () নামক স্থানে জন্মগ্রহণ করেন। তিনি দ্গা'-ল্দান বৌদ্ধবিহার বিশ্ববিদ্যালয়ের শার-র্ত্সে () মহাবিদ্যালয়ে এবং গ্যুতো তন্ত্র মহাবিদ্যালয়ে শিক্ষালাভ করেন। পরবর্তীকালে তিনি এই দুই মহাবিদ্যালয়ের প্রধানের দায়িত্ব লাভ করেন। ১৯১৯ খ্রিষ্টাব্দে তিনি দ্গা'-ল্দান বৌদ্ধবিহারের উননব্বইতম প্রধানের দায়িত্ব গ্রহণ করেন এবং এই পদে তিনি দুই বছর থাকেন।
ব্যাম্স-পা-ছোস-গ্রাগ্স

ব্যাম্স-পা-ছোস-গ্রাগ্স () (১৮৭৬-১৯৩৭) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের নব্বইতম দ্গা'-ল্দান-খ্রি-পা বা প্রধান ছিলেন।
ব্যাম্স-পা-ছোস-গ্রাগ্স ১৮৭৬ খ্রিষ্টাব্দে তিব্বতের খাম্স অঞ্চলের ব্রাগ-'গো () নামক স্থানে জন্মগ্রহণ করেন। শৈশবে তিনি স্থানীয় দ্গা'-ল্দান-রাব-ব্র্তান-র্নাম-র্গ্যাল-গ্লিং () বৌদ্ধবিহারে শিক্ষালাভ করেন। যৌবনে তিনি লাসা যাত্রা করে দ্রেপুং বৌদ্ধবিহার বিশ্ববিদ্যালয়ের লোসেলিং মহাবিদ্যালয়ে শিক্ষালাভের উদ্দেশ্যে ভর্তি হন। ব্যাম্স-পা-র্গ্যা-ম্ত্শো () নামক তৃতীয় ফুর-ল্চোগ () উপাধিধারী বৌদ্ধ লামা তাকে শ্রমণ ও ভিক্ষুর শপথ প্রদান করেন। এরপর তিনি গ্যুমে তন্ত্র মহাবিদ্যালয়ে শিক্ষালাভ করেন। পরবর্তীকালে তিনি দ্গা'-ল্দান বৌদ্ধবিহার বিশ্ববিদ্যালয়ের ব্যাং-র্ত্সে () মহাবিদ্যালয় এবং গ্যুমে তন্ত্র মহাবিদ্যালয়ের প্রধানের দায়িত্ব লাভ করেন। এই সময় তিনি নেপাল যাত্রা করে কাঠমান্ডু শহরের বৌধনাথ স্তূপ ও স্বয়ম্ভূনাথ স্তূপের সংস্কার সাধন করেন। ১৯২১ খ্রিষ্টাব্দে তিনি দ্গা'-ল্দান বৌদ্ধবিহারের নব্বইতম প্রধানের দায়িত্ব গ্রহণ করেন এবং এই পদে তিনি সাত বছর থাকেন। ১৯২৭ খ্রিষ্টাব্দে তিনি ত্রয়োদশ দলাই লামাকে একটি বিশালাকার মৈত্রেয় মূর্তি ও স্বর্ণনির্মিত অতীশ দীপঙ্কর ও ত্সোং-খা-পা-ব্লো-ব্জাং-গ্রাগ্স-পার মূর্তি নির্মাণের জন্য অর্থ সাহায্য করেন। তিনি খাং-গ্সার-স্ক্যাব্স-ম্গোন-ব্লো-ব্জাং-ত্শুল-খ্রিম্স-ব্স্তান-পা'ই-র্গ্যাল-ম্ত্শান-গ্যি-র্নাম-র্থার () নামক একটি গ্রন্থ রচনা করেন।
ব্লো-ব্জাং-র্গ্যাল-ম্ত্শান (একানব্বইতম গানদেন ত্রিপা)

ব্লো-ব্জাং-র্গ্যাল-ম্ত্শান () (মৃত্যু-১৯৩২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের একানব্বইতম দ্গা'-ল্দান-খ্রি-পা বা প্রধান ছিলেন।
ব্লো-ব্জাং-র্গ্যাল-ম্ত্শান ঊনবিংশ শতাব্দীর মধ্যভাগে তিব্বতের খাম্স অঞ্চলের য়া-রা () নামক স্থানে জন্মগ্রহণ করেন। তিনি সে-রা বৌদ্ধবিহার বিশ্ববিদ্যালয় এবং গ্যুতো তন্ত্র মহাবিদ্যালয়ে শিক্ষালাভ করেন। পরবর্তীকালে তিনি গ্যুতো তন্ত্র মহাবিদ্যালয় এবং দ্গা'-ল্দান বৌদ্ধবিহার বিশ্ববিদ্যালয়ের শার-র্ত্সে () মহাবিদ্যালয়ের প্রধানের দায়িত্ব লাভ করেন। ১৯২৭ খ্রিষ্টাব্দেতিনি দ্গা'-ল্দান বৌদ্ধবিহারের একানব্বইতম প্রধানের দায়িত্ব গ্রহণ করেন এবং এই পদে তিনি ছয় বছর থাকেন।
থুব-ব্স্তান-ন্যিন-ব্যেদ

থুব-ব্স্তান-ন্যিন-ব্যেদ () (মৃত্যু-১৯৩৩) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের বিরানব্বইতম দ্গা'-ল্দান-খ্রি-পা বা প্রধান ছিলেন।
থুব-ব্স্তান-ন্যিন-ব্যেদ ঊনবিংশ শতাব্দীর মধ্যভাগে মধ্য তিব্বতের জন্মগ্রহণ করেন। তিনি দ্রেপুং বৌদ্ধবিহার বিশ্ববিদ্যালয়ের লোসেলিং মহাবিদ্যালয় এবং গ্যুমে তন্ত্র মহাবিদ্যালয়ে শিক্ষালাভ করেন। পরবর্তীকালে তিনি গ্যুমে তন্ত্র মহাবিদ্যালয় এবং দ্গা'-ল্দান বৌদ্ধবিহার বিশ্ববিদ্যালয়ের ব্যাং-র্ত্সে () মহাবিদ্যালয়ের প্রধানের দায়িত্ব লাভ করেন। ১৯৩৩ খ্রিষ্টাব্দেতিনি দ্গা'-ল্দান বৌদ্ধবিহারের বিরানব্বইতম প্রধানের দায়িত্ব গ্রহণ করেন কিন্তু মাত্র দুই মাস পরেই তার মৃত্যু ঘটে।
য়ে-শেস-দ্বাং-ল্দান

য়ে-শেস-দ্বাং-ল্দান () (মৃত্যু-১৯৪৩) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের তিরানব্বইতম দ্গা'-ল্দান-খ্রি-পা বা প্রধান ছিলেন।
য়ে-শেস-দ্বাং-ল্দান ঊনবিংশ শতাব্দীর মধ্যভাগে তিব্বতের মি-ন্যাগ () নামক স্থানে জন্মগ্রহণ করেন। তিনি দ্রেপুং বৌদ্ধবিহার বিশ্ববিদ্যালয়ের লোসেলিং মহাবিদ্যালয় এবং গ্যুতো তন্ত্র মহাবিদ্যালয়ে শিক্ষালাভ করেন। পরবর্তীকালে তিনি গ্যুতো তন্ত্র মহাবিদ্যালয় এবং দ্গা'-ল্দান বৌদ্ধবিহার বিশ্ববিদ্যালয়ের শার-র্ত্সে () মহাবিদ্যালয়ের প্রধানের দায়িত্ব লাভ করেন। ১৯৩৩ খ্রিষ্টাব্দেতিনি দ্গা'-ল্দান বৌদ্ধবিহারের তিরানব্বইতম প্রধানের দায়িত্ব গ্রহণ করেন এবং সাত বছর এই পদে থাকেন। ১৯৩৩ খ্রিষ্টাব্দে ত্রয়োদশ দলাই লামা মৃত্যুবরণ করলে তাকে তিব্বতের রাজপ্রতিনিধি পদের অন্যতম প্রার্থী হিসেবে বিবেচনা করা হয়, কিন্তু তার পরিবর্তে থুব-ব্স্তান-'জাম-দ্পাল-য়ে-শেস-র্গ্যাল-ম্ত্শান () নামক পঞ্চম র্বা-স্গ্রেং রিন-পো-ছে () উপাধিধারী লামাকে এই পদে নিযুক্ত করা হয়। ১৯৩৯ খ্রিষ্টাব্দে দ্গা'-ল্দান-খ্রি-পা পদ থেকে অবসর গ্রহণের পর জীবনের শেষ চার বছর তিনি ব্স্তান-র্গ্যাস-গ্লিং () বৌদ্ধবিহারে বাস করেন।
ল্হুন-গ্রুব-ব্র্ত্সোন-'গ্রুস

ল্হুন-গ্রুব-ব্র্ত্সোন-'গ্রুস () (মৃত্যু-১৯৪৯) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের চুরানব্বইতম দ্গা'-ল্দান-খ্রি-পা বা প্রধান ছিলেন।
ল্হুন-গ্রুব-ব্র্ত্সোন-'গ্রুস ঊনবিংশ শতাব্দীর মধ্যভাগে মধ্য তিব্বতের শাংস-র্নাম-গ্লিং () নামক স্থানে জন্মগ্রহণ করেন। কৈশোরে তিনি স্থানীয় শাংস-দ্গা'-ল্দান-ছো-'খোর বৌদ্ধবিহারে () শিক্ষাভ করেন। যৌবনে তিনি সে-রা বৌদ্ধবিহার বিশ্ববিদ্যালয় এবং গ্যুমে তন্ত্র মহাবিদ্যালয়ে শিক্ষালাভ করেন। পরবর্তীকালে তিনি গ্যুমে তন্ত্র মহাবিদ্যালয় এবং দ্গা'-ল্দান বৌদ্ধবিহার বিশ্ববিদ্যালয়ের ব্যাং-র্ত্সে () মহাবিদ্যালয়ের প্রধানের দায়িত্ব লাভ করেন। ১৯৪০ খ্রিষ্টাব্দেতিনি দ্গা'-ল্দান বৌদ্ধবিহারের চুরানব্বইতম প্রধানের দায়িত্ব গ্রহণ করেন এবং সাত বছর এই পদে থাকেন।
ব্ক্রা-শিস-স্তোং-থুন

ব্ক্রা-শিস-স্তোং-থুন () (১৮৮১-১৯৫৭) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের পঁচানব্বইতম দ্গা'-ল্দান-খ্রি-পা বা প্রধান ছিলেন।
ব্ক্রা-শিস-স্তোং-থুন ১৮৮১ খ্রিষ্টাব্দে মধ্য তিব্বতের খাম্স অঞ্চলের মি-ন্যাগ () নামক স্থানে জন্মগ্রহণ করেন। তিনি দ্রেপুং বৌদ্ধবিহার বিশ্ববিদ্যালয়ের লোসেলিং মহাবিদ্যালয় এবং গ্যুতো তন্ত্র মহাবিদ্যালয়ে শিক্ষালাভ করেন। পরবর্তীকালে তিনি গ্যুতো তন্ত্র মহাবিদ্যালয় এবং দ্গা'-ল্দান বৌদ্ধবিহার বিশ্ববিদ্যালয়ের শার-র্ত্সে () মহাবিদ্যালয়ের প্রধানের দায়িত্ব লাভ করেন। ১৯৪৭ খ্রিষ্টাব্দেতিনি দ্গা'-ল্দান বৌদ্ধবিহারের পঁচানব্বইতম প্রধানের দায়িত্ব গ্রহণ করেন এবং সাত বছর এই পদে থাকেন। ১৯৪৭ খ্রিষ্টাব্দের এপ্রিল মাসে সে-রা বৌদ্ধবিহারের ভিক্ষুরা কারাদণ্ডে দণ্ডিত থুব-ব্স্তান-'জাম-দ্পাল-য়ে-শেস-র্গ্যাল-ম্ত্শান () নামক পঞ্চম র্বা-স্গ্রেং রিন-পো-ছে () উপাধিধারী লামার সমর্থনে অস্ত্রধারণ করলে ব্ক্রা-শিস-স্তোং-থুন মধ্যস্থতা করেন। ব্ক্রা-শিস-স্তোং-থুন ছিলেন শেষ দ্গা'-ল্দান-খ্রি-পা যিনি লাসা শহরে সম্পূর্ণ সাত বছর এই পদে থাকতে পারেন। অবসরের পর তিনি ত্শে-ম্ছোগ-গ্লিং () বৌদ্ধবিহারের জীবনের শেষ দিনগুলি অতিবাহিত করেন।
তমাল

তমাল একপ্রকার সপুষ্পক উদ্ভিদ। এটি বনগাব, মহেশকাণ্ড ইত্যাদি নামেও পরিচিত। এর ইংরেজি নাম Mottled Ebony বা Bombay ebony। এছাড়া বিভিন্ন ভাষায় একে "Jagala Ganti Mara, Kari, Quarrelsome Tree, Vakkana, Nila Viruksha, Kare Mara, Kari Maram, Bistendu, बिसतॆंदु, Kala dhao, Kendu, Dakanan, Lohari, kakaulimera, kakavulimidi, kakiulimera, makha" ইত্যাদি নামে ডাকা হয়। তমাল গাছের বৈজ্ঞানিক নাম "Diospyros montana" বা "Diospyros cordifolia"; যা 'Ebenaceae' পরিবারভুক্ত। এটি দক্ষিণ ও দক্ষিণ-পূর্ব এশিয়া, চীন, ক্রান্তীয় অস্ট্রেলিয়া ইত্যাদি অঞ্চলে জন্মে।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।
তমাল গাছ মাঝারি আকারের বৃক্ষ। এর পাতা একান্তর, ৩.৮-১৪ সেমি. লম্বা, ডিম্বাকার বা উপবৃত্তাকার, পাতার গোড়ার দিকটা গোলাকার। তমালের পুং ফুল ১ সেমি. লম্বা, স্ত্রী ফুল ১.৩ সেমি. লম্বা, একক। ফল গোলাকার, ২.৫ সেমি. পর্যন্ত লম্বা, পাকলে লালচে বাদামি রঙের।
তমাল ফল বিষাক্ত। এর পাতা চূর্ণ মাছের জন্য বিষ। ভেষজ চিকিৎসায় এর নানাবিধ ব্যবহার আছে। জ্বর, ডায়ারিয়া, নিউমোনিয়া, প্রস্রাবে সমস্যা, নিউরালজিয়া, প্লুরিসি, মিনোরেজিয়া, প্রসব পরবর্তী জ্বর, বিষাক্ত মাকড়সার কামড় ইত্যাদিতে তমাল গাছের নানান অংশ ব্যবহৃত হয়। এছাড়া এর ছালের নির্যাসে এন্টি-ইনফ্ল্যামেটরি, এন্টি পাইরেটিক গুণ আছে। এর এলকোহলিক নির্যাসে ইঁদুরের ক্যান্সার নিরাময়ের গুণ আছে বলে পরীক্ষায় প্রমাণ পাওয়া গেছে।
তমালের পাতায় যেসব রাসায়নিক উপাদান পাওয়া গেছে সেগুলো হলো- betulin, diospyrin, epiuvaol, new triterpene characterized as urs-12-en-3α, 28-diol, lupeol, sitosterol, β-sitosterol, stigmasterol and betulic acid ইত্যাদি।
তমালের ছাল ও কাঠে পাওয়া যায় 7-methyljuglone, mamegakinone, bitramentacenone, isodiospyrin, diospyrin, 8′-hyroxydiospyrin, 3,5′-O-cyclodiospyrin, 3′-chloro-2′-hydroxydiospyrin (artifact), chromenone ester and chromenone acid, allobetulin and oxyallobetulin, Tetrahydrodiospyrin ইত্যাদি।
তমাল ফলে আছে fatty esters of α-amyrin, ursolic, and oleanolic acid, β-sitosterol, lupeol and betulinic acid ইত্যাদি।
তমালের বীজে পাওয়া যায় betulinic acid এবং ১.৫% তেল। এই তেলে আছে palmitic, stearic, oleic এবং linoleic এসিড। এছাড়াও আছে lupeol, β-sitosterol এবং stigmasterol ।
স্বাধীনতা পুরস্কার বিজয়ীদের তালিকা (২০১০–১৯)

স্বাধীনতা পুরস্কার বাংলাদেশের জাতীয় এবং “সর্বোচ্চ বেসামরিক পুরস্কার”। দেশ ও জাতির কল্যাণে বিভিন্ন ক্ষেত্রে অনন্য অবদানের স্বীকৃতি প্রদানের উদ্দেশ্যে ১৯৭৭ সাল থেকে এই পুরস্কার প্রদাণ করা হচ্ছে। এই তালিকাটি ২০১০ সাল থেকে ২০১৯ সাল পর্যন্ত বিভিন্ন ক্ষেত্রে স্বাধীনতা পুরস্কার প্রাপ্তদের সম্পর্কিত সার-সংক্ষেপণ।
২০১০ সালে ১০ জন ব্যক্তিত্ব এবং ১টি প্রতিষ্ঠানকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ৪ জনকে “মরণোত্তর” সম্মাননা প্রদান করা হয়।
২০১১ সালে ৭ জন ব্যক্তিত্ব এবং ২টি প্রতিষ্ঠানকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ৫ জনকে “মরণোত্তর” সম্মাননা প্রদান করা হয়।
২০১২ সালে ১০ জন ব্যক্তিত্বকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ৪ জনকে “মরণোত্তর” সম্মাননা প্রদান করা হয়।
২০১৩ সালে ৭ জন ব্যক্তিত্বকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ৪ জনকে “মরণোত্তর” সম্মাননা প্রদান করা হয়।
২০১৪ সালে ৯ জন ব্যক্তিত্ব এবং ১টি প্রতিষ্ঠানকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ৭ জনকে “মরণোত্তর” সম্মাননা প্রদান করা হয়।
২০১৫ সালে বিভিন্ন ক্ষেত্রে বিশেষ অবদানের জন্যে দেশের ৭জন ব্যক্তিকে "স্বাধীনতা পুরস্কার ২০১৫" প্রদান করা হয়। তবে ন্যাপের সভাপতি অধ্যাপক মোজাফফর আহমদ স্বাধীনতা পুরস্কার প্রত্যাখ্যান করেন।
২০১৬ সালে ১৫ জন বিশিষ্ট ব্যক্তি ও একটি সংস্থাকে পুরস্কার প্রদান করা হয়।
২০১৭ সালে ১৫ জন ব্যক্তিত্ব এবং ১টি প্রতিষ্ঠানকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ৬ জনকে “মরণোত্তর” সম্মাননা প্রদান করা হয়।
২০১৮ সালে ১৮ জন ব্যক্তিত্ব জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ১০ জনকে “মরণোত্তর” সম্মাননা প্রদান করা হয়।
২০১৯ সালে ১৩জন বিশিষ্ট ব্যক্তি ও একটি প্রতিষ্ঠানকে তাদের অসাধারণ অবদানের জন্য স্বাধীনতা পুরস্কারে ভূষিত করা হয়।
কাউন্দিয়া ইউনিয়ন

কাউন্দিয়া ইউনিয়ন ঢাকা বিভাগের ঢাকা জেলার অন্তর্গত সাভার উপজেলার অধীন সাভার মডেল থানার একটি ইউনিয়ন।
ইউনিয়নের আয়তন ১১.৪৭ বর্গ কিলোমিটার (২৮৩৫ একর)
এই ইউনিয়নে অনেক গুলো গ্রাম ও ওয়ার্ড রয়েছে যেমন- গোয়ালবাড়ি, কাউন্দিয়া, বাঘসাত্রা, পাঁচকানি, বাগিচারটেক, পাহাড়িয়ারটেক, সিংগারসার সহ আরো বেশ কয়েকটি গ্রাম রয়েছে। এই ইউনিয়নের সংসদীয় এলাকা ঢাকা-১৪।
এখানে একটি এম.পি.ও ভূক্ত উচ্চ বিদ্যালয় রয়েছে। এবং চারটি মাদ্রাসা ও ৩টি প্রাইমেরী স্কুল এবং ১৪টি কিন্ডার গার্টেন রয়েছে।
স্বাধীনতা পুরস্কার বিজয়ীদের তালিকা (২০০০–২০০৯)

স্বাধীনতা পুরস্কার বাংলাদেশের জাতীয় এবং “সর্বোচ্চ বেসামরিক পুরস্কার”। দেশ ও জাতির কল্যাণে বিভিন্ন ক্ষেত্রে অনন্য অবদানের স্বীকৃতি প্রদানের উদ্দেশ্যে ১৯৭৭ সাল থেকে এই পুরস্কার প্রদান করা হচ্ছে। এই তালিকাটি ২০০০ সাল থেকে ২০০৯ সাল পর্যন্ত বিভিন্ন ক্ষেত্রে স্বাধীনতা পুরস্কার প্রাপ্তদের সম্পর্কিত সার-সংক্ষেপণ।
২০০০ সালে ১০ জন ব্যক্তিত্বকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ৪ জনকে “মরণোত্তর” সম্মাননা প্রদান করা হয়।
২০০১ সালে ১০ জন ব্যক্তিত্ব ও ১টি প্রতিষ্ঠানকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা; যাদের মধ্যে ৮ জনকে “মরণোত্তর” সম্মাননা প্রদান করা হয়।
২০০২ সালে ৪ জন ব্যক্তিত্ব ও ১টি প্রতিষ্ঠানকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা; যাদের মধ্যে ৩ জনকে “মরণোত্তর” সম্মাননা প্রদান করা হয়।
২০০৩ সালে ২ জন ব্যক্তিত্বকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা; তাদের উভয়কেই “মরণোত্তর” সম্মাননা প্রদান করা হয়। ২০১৬ সালে, আওয়ামী লীগ সরকারের মন্ত্রীপরিষদের মতামতের ভিত্তিতে জিয়াউর রহমানের এই সম্মাননা প্রত্যাহার করার সিদ্ধান্ত নেয়। যদিও ২০২৫ সালে জিয়াউর রহমানের এই মরণোত্তর স্বাধীনতা পুরস্কার বহালই আছে বলে মন্ত্রিপরিষদ বিভাগ থেকে এক সংবাদ বিজ্ঞপ্তিতে জানানো হয়।
২০০৪ সালে ৭ জন ব্যক্তিত্ব ও ৩টি প্রতিষ্ঠানকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা; যাদের মধ্যে ৪ জনকে “মরণোত্তর” সম্মাননা প্রদান করা হয়।
২০০৫ সালে ১ জন ব্যক্তিত্ব ও ১টি প্রতিষ্ঠানকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়।
২০০৬ সালে ২টি প্রতিষ্ঠানকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়।
২০০৭ সালে ২টি প্রতিষ্ঠানকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়।
২০০৮ সালে ৩ জন ব্যক্তিত্ব ও ১টি প্রতিষ্ঠানকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ২ জনকে “মরণোত্তর” সম্মাননা প্রদান করা হয়।
২০০৯ সালে ৪ জন ব্যক্তিত্বকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ১ জনকে “মরণোত্তর” সম্মাননা প্রদান করা হয়।
স্বাধীনতা পুরস্কার বিজয়ীদের তালিকা (১৯৯০–৯৯)

স্বাধীনতা পুরস্কার বাংলাদেশের জাতীয় এবং “সর্বোচ্চ বেসামরিক পুরস্কার”। দেশ ও জাতির কল্যাণে বিভিন্ন ক্ষেত্রে অনন্য অবদানের স্বীকৃতি প্রদানের উদ্দেশ্যে ১৯৭৭ সাল থেকে এই পুরস্কার প্রদান করা হচ্ছে। এই তালিকাটি ১৯৯০ সাল থেকে ১৯৯৯ সাল পর্যন্ত বিভিন্ন ক্ষেত্রে স্বাধীনতা পুরস্কার প্রাপ্তদের সম্পর্কিত সার-সংক্ষেপণ।
১৯৯০ সালে ২ জন ব্যক্তিত্বকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়।
১৯৯১ সালে ৩ জন ব্যক্তিত্বকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ১ জনকে “মরণোত্তর” সম্মাননা প্রদান করা হয়।
১৯৯২ সালে ২ জন ব্যক্তিত্ব এবং ১টি প্রতিষ্ঠানকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ১ জনকে “মরণোত্তর” সম্মাননা প্রদান করা হয়।
১৯৯৩ সালে ৫ জন ব্যক্তিত্বকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ১ জনকে “মরণোত্তর” সম্মাননা প্রদান করা হয়।
১৯৯৪ সালে ৩ জন ব্যক্তিত্ব এবং ২টি প্রতিষ্ঠানকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ১ জনকে “মরণোত্তর” সম্মাননা প্রদান করা হয়।
১৯৯৫ সালে ৭ জন ব্যক্তিত্বকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ৩ জনকে “মরণোত্তর” সম্মাননা প্রদান করা হয়।
১৯৯৬ সালে ৭ জন ব্যক্তিত্ব এবং ১টি প্রতিষ্ঠানকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ২ জনকে “মরণোত্তর” সম্মাননা প্রদান করা হয়।
১৯৯৭ সালে ১০ জন ব্যক্তিত্বকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ৪ জনকে “মরণোত্তর” সম্মাননা প্রদান করা হয়।
১৯৯৮ সালে ১০ জন ব্যক্তিত্বকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ৯ জনকে “মরণোত্তর” সম্মাননা প্রদান করা হয়।
১৯৯৯ সালে ১১ জন ব্যক্তিত্বকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ৫ জনকে “মরণোত্তর” সম্মাননা প্রদান করা হয়।
অস্কার রোমেরো

অস্কার আর্নুলফো রোমেরো ওয়াই গাল্দামেজ (১৫ আগস্ট ১৯১৭ - ২৪ মার্চ ১৯৮০) ছিলেন এর সালভাদরএর আর্চবিশপ। তিনি লুইস চ্যাভেজের পর সান সালভাদরের ৪র্থ আর্চ-বিশপ মনোনীত হন এবং দারিদ্রতা, সামাজিক অবিচার, হত্যা এবং নির্যাতনের বিপক্ষে কথা বলতেন। রোমেরো ১৯৮০ সালে একটি ধর্মীয় সভায় বক্তব্য দেয়ার পর পরই গুলিবিদ্ধ হয়ে মৃত্যুবরণ করেন।
লিবারেশন থিওলজি মতবাদের প্রবক্তা হিসেবে স্বীকৃত তিনি। 'সমাজের সকলকে অর্থনৈতিক ও সামজিক ন্যায় বিচার নিশ্চিত করার জন্য কাজ করতে হবে' - এটিই হচ্চে এই মতবাদের মূল।
ডেফল

ডেফল একপ্রকার সপুষ্পক বৃক্ষ। এটি ডাম্বেল, ডেমগোলা (চাকমা ভাষায়) এবং আরুয়াক (গারো ভাষায়) নামে পরিচিত। ইংরেজিতে একে ‘ফলস ম্যাংগোস্টিন’, 'মাংকি ফ্রুট' ‘এগ ফ্রুট’ বা ‘ইয়েলো ম্যাংগোস্টিন’ নামে ডাকা হয়। এর বৈজ্ঞানিক নাম "Garcinia xanthochymus" যা Clusiaceae পরিবারের অন্তর্ভুক্ত। গাছটির আদি নিবাস মালয়েশিয়া।
ডেফল গাছের আদি নিবাস মালয়েশিয়া। 'Garcinia' গণভুক্ত প্রায় ১৪০ টি প্রজাতি রয়েছে। তার মধ্যে ডেফল প্রজাতিটি হাওয়াই দ্বীপে প্রথম নিয়ে যান Albert Jaeger ১৯০০ সালে। বাংলাদেশের সিলেট, পার্বত্য চট্টগ্রাম ও কক্সবাজারের বনাঞ্চলে ডেফল গাছ দেখা যায়। বাংলাদেশে একসময় প্রচুর ডেফল গাছ দেখা যেত, তবে বর্তমানে এর ব্যাপকতা লোপ পেয়েছে। ক্রান্তীয় ও উপক্রান্তীয় অঞ্চলে সহজেই এই গাছ জন্মানো সম্ভব। রোদেলা ও ছায়াময় উভয় জায়গাতেই এই গাছ জন্মে। এটি অনাবৃষ্টি সহনশীল।
ডেফল গাছ সাড়ে চার থেকে সাড়ে সাত মিটার লম্বা হয়ে থাকে। এর পাতা উজ্জ্বল সবুজ, চকচকে, লম্বাটে বল্লমাকার, কিনারা খাঁজকাটা ও আগা সূঁচালো, ২০-২৪ সেমি লম্বা। এর ফুল সাদা, ১৯ মিমি ব্যাসবিশিষ্ট। ফুল ফোটে মার্চ থেকে মে মাসে। ফল মাঝারি আকারের আপেলের সমান; ৮-১০ সেমি পর্যন্ত লম্বা হতে পারে। ফলটি মসৃণ, অগ্রভাগ সূঁচালো, এবং কিছুটা বাঁকানো; কাঁচা অবস্থায় সবুজ এবং পাকলে গাঢ় হলুদ রঙের হয়। শীতকালে গাছে যখন পাতা ঝরে যায়, তখন ফল পাকতে শুরু করে। এই ফলের শাঁস সুগন্ধযুক্ত ও রসালো। ভেতরে এক বা একাধিক বীজ থাকে। ফলের স্বাদ টক-মিষ্টি। ডেফল গাছে প্রচুর ফল হয়। এতে যখন ফল হয়, তখন দেখতে খুবই সুন্দর দেখায়।
দক্ষিণ পূর্ব এশিয়াতে ডেফল চাষ করা হয় এর ফলের জন্য। পাকা ডেফল অত্যন্ত টক। এটি দিয়ে জ্যাম, জেলি, আচার, জুস, সস, চাটনি, টক ডাল এবং তরকারি তৈরি করা হয়। যদিও পাকা ডেফল থেকে এর বীজ ও খোসা আলাদা করা একটু সময় সাপেক্ষ। সিলেটের বাজারে কাঁচা ডেফল বিক্রি হয়; সেখানে টক বা ডাল রান্নায় এটি ব্যাপকভাবে ব্যবহৃত হয়। বানর ও অন্যান্য পশু-পাখিরাও ডেফল খেয়ে থাকে। ডেফল গাছে পার্পল-ম্যাঙ্গোস্টিনের ("Garcinia mangostana") কলম দেয়া যায়। এভাবে একই গাছে ডেফল ও ম্যাঙ্গোস্টিন উভয় ফল উৎপাদন করা যায়। শুকনো ডেফল ফলের নির্যাসকে gamboge বলা হয় যা থেকে জলরং বানানো হয়। ডেফল -এর ভেষজ গুণও রয়েছে। ডেফল থেকে xanthone নামক রাসায়নিক পদার্থ সংগ্রহ করা হয় যার মধ্যে এন্টিবায়োটিক এবং এন্টি-ম্যালেরিয়াল গুণ আছে বলে ধারণা করা হয়। ভেষজ চিকিৎসায় এর অনেক ব্যবহার হয়ে থাকে।
ডেফল ফল থেকে নিম্নোক্ত রাসায়নিক উপাদানসমূহ পাওয়া যায় (Rastogi & Mehrotra, 1993):
ম্যাঙ্গোস্টিন

ম্যাঙ্গোস্টিন বা বেগুনি ম্যাঙ্গোস্টিন () বা কাউ এক প্রকার চিরহরিৎ, ক্রান্তীয় বৃক্ষের ফল। ম্যাঙ্গোস্টিন গাছের বৈজ্ঞানিক নাম "Garcinia mangostana" যার আদি নিবাস ইন্দোনেশিয়া বলে বিশ্বাস করা হয়ে থাকে। এটি প্রধানত দক্ষিণ-পূর্ব এশিয়ায় জন্মে। এছাড়া ভারতের কেরালা, দক্ষিণ আমেরিকার কলম্বিয়া, পুয়ের্টো রিকো ইত্যাদি অঞ্চলে জন্মে। এই গাছ লম্বা হয়ে থাকে।
এটি অত্যন্ত পুষ্টিকর ফল। বিস্তারিত দেখুন পাশের ছকে।
ঙ্গেস-দোন-ব্স্তান-'দ্জিন-ব্জাং-পো

ঙ্গেস-দোন-ব্স্তান-'দ্জিন-ব্জাং-পো () (১৭৫৯-১৭৯২) তিব্বতী বৌদ্ধধর্মের র্ন্যিং-মা ধর্মসম্প্রদায়ের তৃতীয় র্দ্জোগ্স-ছেন-গ্রুব-দ্বাং উপাধিধারী বৌদ্ধ লামা ছিলেন। তিনি র্দ্জোগ্স-ছেন বৌদ্ধবিহার নামক র্ন্যিং-মা ধর্মসম্প্রদায়ের অন্যতম প্রধান বৌদ্ধবিহারের পঞ্চম প্রধান ছিলেন।
ঙ্গেস-দোন-ব্স্তান-'দ্জিন-ব্জাং-পো ১৭৫৯ খ্রিষ্টাব্দে তিব্বতের মেকং নদী উপত্যকায় হো-পা নামক স্থানে জন্মগ্রহণ করেন। তার পিতার নাম ছিল ব্ক্রা-শিস-'বুম ()। কম বয়সে তাকে 'গ্যুর-মেদ-থেগ-ম্ছোগ-ব্স্তান-'দ্জিন () নামক দ্বিতীয় র্দ্জোগ্স-ছেন-গ্রুব-দ্বাং উপাধিধারী বৌদ্ধ লামার পুনর্জন্ম রূপে চিহ্নিত করা হয়। চার বছর বয়সে পে-মা-কুন-গ্রোল-র্নাম-র্গ্যাল নামক র্দ্জোগ্স-ছেন বৌদ্ধবিহারের চতুর্থ প্রধান তাকে এই বিহারে নিয়ে যান এবং তাকে শ্রমণের শপথ প্রদান করেন। পে-মা-কুন-গ্রোল-র্নাম-র্গ্যাল ছাড়াও এই সময় পে-মা-থেগ-ম্ছোগ-ব্স্তান-পা'ই-র্গ্যাল-ম্ত্শান () নামক দ্বিতীয় ন্যি-স্প্রুল () উপাধিধারী লামা, দ্রি-মেদ-ঝিং-স্ক্যোং-ম্গোন-পো (), ন্যি-গ্রাগ্স-গ্দান-ত্শাব-স্কাল-ব্জাং-দোন-য়োদ (), 'বার-ছুং-ব্ক্রা-শিস-র্গ্যা-ম্ত্শো (), দ্পা'-বো-লাস-রাব-র্ত্সাল (), ব্স্তান-'দ্জিন-স্ন্যিং-পো (), নাম-ম্খা'-ম্ছোগ-গ্রুব (), 'জিগ্স-মেদ-গ্লিং-পা (), পে-মা-ম্ছোগ-গ্রুব () প্রভৃতি বৌদ্ধ সাধকেরা তার উল্লেখযোগ্য শিক্ষক ছিলেন। কুড়ি বছর বয়সে তিনি মধ্য তিব্বত যাত্রা করে গ্রুব-ছেন-পে-মা-ব্শেস-গ্ন্যেন () নামক ও-র্গ্যান-'গ্রো-'দেন-গ্লিং () বৌদ্ধবিহারের প্রতিষ্ঠাতার নিকট শিক্ষালাভ করেন। এই সময় স্মিন-গ্লিং-ম্খান-ছেন-ও-র্গ্যান-ব্স্তান-'দ্জিন-র্দো-র্জে () নামক এক বৌদ্ধ সাধকের নিকট তিনি ভিক্ষুর শপথ লাভ করেন।
১৭৭৩ খ্রিষ্টাব্দে তিনি র্দ্জোগ্স-ছেন বৌদ্ধবিহারের পঞ্চম প্রধান হিসেবে দায়িত্ব গ্রহণ করেন। তিনি ফ্যাগ-ত্শা (), স্তাগ-দ্গোন (), স্ন্যি-খোগ (), কাহ-থোগ () প্রভৃতি বৌদ্ধবিহার সম্প্রসারণে অগ্রণী ভূমিকা পালন করেন। এছাড়া তিনি র্দ্জোগ্স-ছেন বৌদ্ধবিহারে বেশ কিছু মন্দির নির্মাণ করান। তিনি ম্থোং-বা-ব্র্গ্যুদ-পা'ই-ফ্যাগ-ব্ঝেস () নামক একটি তান্ত্রিক আচারের প্রচলন করেন।
নাম-ম্খা'-ত্শে-দ্বাং-ম্ছোগ-গ্রুব

নাম-ম্খা'-ত্শে-দ্বাং-ম্ছোগ-গ্রুব () (জন্ম-১৭৪৪) তিব্বতী বৌদ্ধধর্মের র্ন্যিং-মা ধর্মসম্প্রদায়ের র্দ্জোগ্স-ছেন বৌদ্ধবিহার নামক অন্যতম প্রধান বৌদ্ধবিহারের ষষ্ঠ প্রধান ছিলেন।
নাম-ম্খা'-ত্শে-দ্বাং-ম্ছোগ-গ্রুব ১৭৪৪ খ্রিষ্টাব্দে উত্তর-পূর্ব দের্গে অঞ্চলের য়িদ-লুংস () নামক স্থানে জন্মগ্রহণ করেন। তার পিতা ত্সোং-দ্পোন-ত্শে-র্গ্যাল () একজন ব্যবসায়ী ছিলেন। তার মাতার নাম ছিল ত্শে-রিং-গ্রোল-মা ()। জন্মের পর তার নাম রাখা হয় ম্গোন-পো-দোন-গ্রুব ()। পে-মা-কুন-গ্রোল-র্নাম-র্গ্যাল () নামক র্দ্জোগ্স-ছেন বৌদ্ধবিহারের চতুর্থ প্রধানের তত্ত্বাবধানে তিনি এই বিহারে শিক্ষালাভ করেন। এই বিহারে ব্শেস-গ্ন্যান-ব্স্তান-'দ্জিন () নামক এক ভিক্ষুর নিকট তিনি ব্যাকরণ, কাব্যশাস্ত্র, জ্যোতিষশাস্ত্র ও জ্যোতির্বিদ্যা সম্বন্ধে শিক্ষালাভ করেন। ১৭৫৬ খ্রিষ্টাব্দে তিনি মধ্য তিব্বত যাত্রা করে পে-মা-থেগ-ম্ছোগ-ব্স্তান-পা'ই-র্গ্যাল-ম্ত্শান () নামক দ্বিতীয় ন্যি-স্প্রুল () উপাধিধারী লামার নিকট বজ্রকীলয় সম্বন্ধে শিক্ষালাভ করেন। এছাড়া দ্পা'-বো-লাস-রাব-র্ত্সাল (), 'বার-ব্লা-ব্ক্রা-শিস-র্গ্যা-ম্ত্শো (), 'গ্যুর-মেদ-কুন-ব্জাং-র্নাম-র্গ্যাল ( নামক দ্বিতীয় ঝে-ছেন-রাব-'ব্যাম্স () উপাধিধারী লামা তার উল্লেখযোগ্য শিক্ষক ছিলেন। ন্যি-স্প্রুল-কুন-ব্জাং-থেগ-ম্ছোগ-র্গ্যা-ম্ত্শো () নামক এক বৌদ্ধ লামা তাকে ভিক্ষুর শপথ প্রদান করেন। ১৭৯২ খ্রিষ্টাব্দে তিনি র্দ্জোগ্স-ছেন বৌদ্ধবিহারের ষষ্ঠ প্রধানের দায়িত্ব গ্রহণ করেন। এই সময় তিনি জ্লা-স্তোদ-য়াং-শার () নামক স্থানে ব্ক্রা-শিস-র্তেন-ছাগ্স ) বৌদ্ধবিহার স্থাপন করেন।
মোনা বার্থেল

মোনা বার্থেল (জার্মান ভাষায়: Mona Barthel, জন্ম জুলাই ১১, ১৯৯০) একজন জার্মান পেশাদার নারী টেনিস খেলোয়াড়। বার্থেল তিনটি একক এবং একটি ডাবল শিরোপা জিতেছেন ওমেন টেনিস এ্যাসোসিয়েশন ট্যুরে। এছাড়া ইন্টারন্যাশলান টেনিস ফেডারেশন সার্কিটে তিনি পাচবার একক এবং একবার ডাবল শিরোপা অর্জন করেন। ২০১৩ এর
মোনা বার্থেলের জন্ম জার্মানির শ্লেসভিগ-হোলস্টাইন অঙ্গরাজ্যের বাড সেগেবার্গ শহরে। তার পিতা ভোলফগাং বার্থেল ১৯৭০ সালে প্যারিসে অনুষ্ঠিত ইউরোপিয়ান জুনিয়র অ্যাথলেটিক্স চ্যাম্পিয়নশিপের শট পুট ইভেন্ট বিজয়ী ছিলেন। বার্থেলের পরিবারে টেনিস খেলার প্রচলন ছিল। তিনি মাত্র তিন বছর বয়সে টেনিস খেলার প্রতি আগ্রহ লাভ করেন। বার্থেল তার অনুপ্রেরণা হিসেবে সাবেক বিশ্ব র‍্যাঙ্কিং-এ প্রথম অবস্থান জয়ী কিংবদন্তি স্টেফি গ্রাফের নাম উল্লেখ করেছেন। বার্থেন বাড সেগেবার্গ থেকে নয়মুন্সটারে স্থানান্তরিত হন এবং সেখান থেকে ২০০৯ সালে আবিটুর বা মাধ্যমিক শিক্ষার সমাপনী পরীক্ষা শেষ করেন।
বার্থেল প্রথম আইটিএফ টুর্নামেন্ট খেলেন ২০০৭ এর জুলাই-এ ফ্রিন্টনে। এসময় তিনি চূড়ান্ট টুর্নামেন্টে খেলার জন্য নির্বাচিত হন এবং কোয়ার্টার-ফাইনালে পৌছান। কোয়ার্টারফাইনালে তিনি জেড কুর্টিসের কাছে হেরে যান। ২০০৮ এর জুলাই-এ তিনিফ্রিন্টন টুর্নামেন্টের ফাইনালে পৌছান এবং টারা মুরের কাছে পরাজিত হন। বার্থেলের প্রথম আইটিএফ টুর্নামেন্ট জয় ছিল ২০১০ এর জানুয়ারিতে। তিনি লুক্সেমবার্গের অ্যানা ক্রেমারকে পরাজিত করে চ্যাম্পিয়নশিপ জয় করেন।
ভরপাশা ইউনিয়ন

ভরপাশাআগা বাকের খা বাকলা-চন্দ্রদ্বীপরে সবচেয়ে শক্তিশালী জমিদার ছিলেন তিনি ভরপাশা,রঙ্গশ্রী ও গারুরিয়া নিয়ে একটি বন্দর ও প্রশাসন কেন্দ্র গড়ে তোলনে এবং ১৭৪১ খ্রীঃ নিজ নামে বন্দররে নামকরণ করেন বাকেরগঞ্জ।আগাবাকেরের নামানুসারে ১৭৯৭ খ্রীঃ ইংরেজরা বাকেরগঞ্জ জেলা সৃষ্টি করনে। ১৭৯৭ খ্রীঃ থকেে ১৯৯৩ খ্রীঃ পযন্ত বাকেরগঞ্জ জেলা নামটি ছিল।১৯৯৩ খ্রীঃ১ মার্চ বরশিাল বিভাগ সৃষ্টির ফলে বাকেরগঞ্জ নামটি উপজেলা নামের মধ্যে সীমাবদ্ধ আছ।কালের স্বাক্ষী বহনকারী বাকেরগঞ্জ জেলার বাকেরগঞ্জ উপজলোর একটি ঐতহ্যিবাহী অঞ্চল হলো ভরপাশা ইউনযি়ন ।কাল পরিক্রমায় আজ ভরপাশা ইউনিয়ন শিক্ষা সংস্কৃত ধর্মিয় অনুষ্ঠান, খেলাধুলা সহ বিভিন্ন ক্ষেত্রে তার নিজস্ব স্বকীয়তা আজও সমুজ্জ্বল।
ভরপাশা ইউনিয়নের আয়তন ৬,২০৭ একর।
ভরপাশা ইউনিয়ন বাকেরগঞ্জ উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম বাকেরগঞ্জ থানার আওতাধীন। এটি জাতীয় সংসদের ১২৪নং নির্বাচনী এলাকা বরিশাল-৬ এর অংশ। এটি ৬টি মৌজায় বিভক্ত। ওয়ার্ডভিত্তিক এ ইউনিয়নের গ্রামগুলো হল:
২০১১ সালের আদমশুমারি অনুযায়ী ভরপাশা ইউনিয়নের মোট জনসংখ্যা ১৮,৭৪৩ জন। এর মধ্যে পুরুষ ৮,৮৯২ জন এবং মহিলা ৯,৮৫১ জন। মোট পরিবার ৪,২৩৭টি।
২০১১ সালের আদমশুমারি অনুযায়ী ভরপাশা ইউনিয়নের সাক্ষরতার হার ৬৩.৮%। এ ইউনিয়নে ১টি কলেজ, ৪টি মাধ্যমিক বিদ্যালয় ও ১৮টি সরকারি প্রাথমিক বিদ্যালয় রয়েছে।
ভরপাশা ইউনিয়নের প্রধান ৩টি হাট-বাজার হল দাদুর হাট, কৃষ্ণকাঠী বাজার এবং লক্ষ্মীপাশা বাজার।
বড়দৈবাম বিলমুখ পাখি উদ্যান

বড়দৈবাম বিলমুখ পাখি উদ্যান () হচ্ছে আসামের ঘিলামরা গোগামুখ পথের সংযোগকারী ঢকুয়াখানা ও ধেমাজি জেলার সীমান্তবর্তী বরদৈবাম নামক স্থানে অবস্থিত একটি পাখি উদ্যান। এই উদ্যানে বিভিন্ন ধরনের পাখির সমাগম থাকা সত্বেও বসন্ত ঋতুতে এখানে বিভিন্ন পাখির আগমন দেখা যায়। বরদৈবাম পাখি উদ্যানটি পক্ষি উদ্যানরুপে স্বীকৃতি পাওয়া অসমের দ্বিতীয় পাখি উদ্যান।
বরদৈবাম বিলমুখ পাখি উদ্যান সমুদ্রপৃষ্ঠ থেকে ৫০-৫৫মিটার উচ্চতায় অবস্থিত। ১৯৫০ সালের ভূমিকম্পের সময় বিলটি উৎপত্তি হয়। ভূমিকম্পের কম্পন প্রবল হওয়ায় শোবনশিরি নদী দিক পরিবর্ত্তন করার ফলে বিলটির সৃষ্টি হয়। বিলটি ধেমাজী থেকে ৫০কি.মি. ও উত্তর লখিমপুর থেকে প্রায় ৪৫ কি.মি. দূরত্বে অবস্থিত। প্রকৃতিপ্রেমী ও পর্যটকদের জন্য এটি একটি মনোরম স্থান।
অঞ্চলটির জলবায়ু আর্দ্র ক্রান্তিয়। বার্ষিক বৃটিপাতের পরিমাণ ২০০০মিমি। েএখানকার সর্বনিম্ন তাপমাত্রা ৭ ডিগ্রী সেলসিয়াস ও সর্বোচ্চ তাপমাত্রা ৩৫ ডিগ্রী সেলসিয়াস।
বরদৈবাম বিলমুখ পাখি উদ্যানে সাধারনতঃ তৃণ ও জলজ উদ্ভিদ দেখা যায়।
ডাস্ট (কমিক্স)

ডাস্ট (মূল নাম সুরাইয়া কাদির)) হল "এক্স-মেন কমিকস সিরিজের" একটি কাল্পনিক অতিমানবী চরিত্র| একজন মিউটেন্ট সদস্য হল ডাস্ট, যে কিনা বালিতে রুপান্তরিত হয়ে শত্রুর মোকাবেলা করে। আফগানিস্তানে জন্মগ্রহণকারী একজন হিজাব পরিধানকারী সুন্নি মুসলিম সুরাইয়া, যে তার অতিমানবীয় ক্ষমতার কারণে স্থানীয় নারী পাচারকারীদের নজরে পড়ে এবং তাদের আক্রমণের শিকার হয়, যারা কিনা জোরপূর্বক তার নিকাব খুলতে উদ্যত হয়, কিন্তু তাৎক্ষণিকভাবে সে "বালির ন্যায় ধুলায়" পরিণত হয়ে তাদের প্রতিহত করে | ইত্যবসরে এ ঘটনা চারদিকে ছড়িয়ে গেলে, এক্স-মেন টিম সুরাইয়ার এ ঘটনা এবং মিউটেন্ট ক্ষমতা সম্পর্কে জানতে পারে এবং সেখান থেকে তাকে উদ্ধার করে নিয়ে এসে প্রফেসর সিভিয়ারের স্কুলের ছাত্রী হিসেবে তাকে ভর্তি করে।
"" চলচ্চিত্রে ওয়িলিয়াম স্ট্রাইকারের ফ্যাসিলিটিতে বন্দী মিউট্যান্টদের একজন হিসেবে ডাস্টের ক্যামিও উপস্থিতি দেখতে পাওয়া যায়।
নাগেশ্বর

নাগেশ্বর () ("Mesua ferrea") হচ্ছে Calophyllaceae পরিবারের অন্তর্গত এক প্রকার চিরসবুজ বৃক্ষ। এটিকে হিন্দি ও সংস্কৃত ভাষায় "নাগচম্পা" বা "নাগকেসর" বলা হয়; যদিও 'নাগকেশর' নামে সম্পূর্ণ ভিন্ন এক প্রকার উদ্ভিদ বাংলায় পরিচিত। এছাড়া নাগলিঙ্গম নামে অন্য একটি প্রজাতি রয়েছে। অর্থাৎ, নাগেশ্বর, নাগকেশর ও নাগলিঙ্গম তিনটি ভিন্ন প্রজাতি। নাগেশ্বর হলো শ্রীলঙ্কার জাতীয় ফুল। ১৯৮৬ সালে এটিকে জাতীয় ফুল বলে ঘোষণা করা হয়। শ্রীলঙ্কায় নাগেশ্বর গাছ 'না' বৃক্ষ বলে পরিচিত।
এই গাছ প্রায় ১০০ ফুট লম্বা হয়। গাছের গুঁড়ির পরিধি প্রায় ২ মিটার হতে পারে। এদের ডাল বেশ নরম. বাকল ০.৫ ইঞ্চি পুরু এবং লালচে। এদের কাণ্ড থেকে আঠা পাওয়া যায়। এই গাছের কাঠ বেশ শক্ত হয়। কাঠের রঙ লাল। এটি ধীর গতিতে বড় হয়। এটি শোভা বর্ধক গাছ। এর পাতা ও ফুল উভয়ই সুন্দর। ফুলে সুগন্ধ আছে। এটি এক প্রকার শোভাবর্ধক, চিরসবুজ গাছ। এর পাতা ও ফুল উভয়ই সুন্দর। পাপড়ির রঙ দুধ-সাদা ও একটু কোঁকড়ানো। নাগেশ্বর ফুলের পুংকেশরগগুলো সোনালি, যা ফুলের সৌন্দর্যে নতুন মাত্রা যোগ করেছে। সব মিলিয়ে এই ফুল বর্ণে-গন্ধে অনন্য। নাগেশ্বর ফুল সবচেয়ে বেশি ফোটে বসন্তকালে। তবে বর্ষায়ও ফুল ফুটতে দেখা যায়। ফুলে সুগন্ধ আছে। এর ফলের রং প্রথমে তামাটে, পরে ধীরে ধীরে বাদামি রং ধারণ করে। পাতাগুলো সরু ও বল্লমাকৃতি। সারা বছর নতুন নতুন পাতা গজানো এই গাছের অন্যতম বৈশিষ্ট্য। পাতার বিন্যাস ঘনবদ্ধ থাকায় গাছটি বেশ ছায়া সুনিবিড়। পিরামিড আকৃতির গঠন, কচিপাতার রংমাখা উচ্ছ্বাস, শুভ্রপুষ্পর স্নিগ্ধ শোভা ইত্যাদি কারণে পথতরু হিসেবে নাগেশ্বর অনন্য। গৃহসজ্জা ও পূজার উপকরণে এ ফুল কাজে লাগে। নাগকেশরের ফুল ভেষজগুণেও অনন্য।
এর আদি নিবাস শ্রীলঙ্কা। ১৯৮৬ সালে এটিকে সে দেশের জাতীয় ফুল হিসাবে ঘোষণা করা হয়। শ্রীলঙ্কায় নাগেশ্বর গাছ 'না' বৃক্ষ বলে পরিচিত। সমগ্র দক্ষিণ ও দক্ষিণ পূর্ব এশিয়ায় এটি প্রচুর দেখা যায়। সাগর সমতলের ১০০০ থেকে ১৫০০ মিটার উঁচুতেও এটি জন্মাতে পারে।
সিদ্দিকুর রহমান (অভিনেতা)

সিদ্দিকুর রহমান সিদ্দিক একজন বাংলাদেশী টেলিভিশন অভিনেতা। তিনি এক পর্বের টেলিভিশন নাটক ও ধারাবাহিকে বেশিরভাগ সময় কমেডি চরিত্রে অভিনয় করে থাকেন। ২০১৩ সালে তার অভিনীত প্রথম চলচ্চিত্র ‘এইতো ভালোবাসা’ মুক্তি পেয়েছিল। তার বিপরীতে নায়িকা ছিলেন অভীনেত্রী নিপুন। সিদ্দিক অভিনীত কিছু জনপ্রিয় নাটক ও ধারাবাহিক কবি বলেছেন, হাউসফুল, হ্যালো, ছাইয়্যা ছাইয়্যা, গ্ৰ্যাজুয়েট, মাইক, হাম্বা, বন্ধু এবং ভালোবাসা, সংবিধিবদ্ধ সতর্কীকরণ, ড্যান্স ডিরেক্টর, আমি নাটক বানাতে চাই, চৈতা পাগল, বরিশালের মামা ভাগ্নে, আমাদের সংসার, চন্দ্র বিন্দু ও রেডিও চকলেট।
সিদ্দিক টাঙ্গাইল জেলার মধুপুর উপজেলার চাপড়ী গ্রামে জন্মগ্রহণ করেন। তার পিতার নাম মোহাম্মদ মোজাফ্ফর আলী ও মায়ের নাম মোছাম্মৎ হামিদা বেগম।
১৯৯৯ সালে নাটকের দল "থিয়েটার আরামবাগ"- এ অভিনয়ের মাধ্যমে মঞ্চে তার অভিষেক ঘটে। এসময় থিয়েটারের অধীনে তিনি বলদ, হাজার পোশাকী রাজার গল্প, পেজগীসহ বেশকিছু নাটকে অভিনয় করেন। এরপর তারিক আনাম খানের নির্মিত একটি চকলেটের বিজ্ঞাপনে অংশগ্রহণের মাধ্যমে শোবিজে আগমন করেন কিন্তু তখন তিনি মূলত সহকারী পরিচালক হিসেবে কাজ করতেন। ২০০৫ সালে দীপংকর দীপন নির্মিত “রৌদ্র ও রোদেলার কাব্য” নাটকে “কাউয়া সিদ্দিক” চরিত্রে অভিনয়ের মাধ্যমে তিনি নাটকে অভিনয় শুরু করেন। পরবর্তিতে ফাহামির পরিচালনায় কবি বলেছেন ও ধারাবাহিক নাটক হাউসফুলের মাধ্যমে তিনি জনপ্রিয়তা অর্জন করেন। ২০১৩ সালে তিনি আরটিভির প্রযোজনাতে “এইতো ভালোবাসা” নামের একটি চলচ্চিত্রে অভিনয় করেন।
সিদ্দিক বাংলাদেশ আওয়ামী লীগের সাথে সম্পৃক্ত। ২০১৮ সালে একাদশ জাতীয় সংসদ নির্বাচনে অংশ নিতে আওয়ামী লীগ থেকে টাঙ্গাইল-১ আসনের মনোনয়ন পত্র কিনেছিলেন তিনি, কিন্তু দলীয় মনোনয়ন না পাওয়ায় নির্বাচনে অংশগ্রহণ করেননি।
সিদ্দিক ২০১২ সালের ২৪ মে বাংলাদেশি বংশোদ্ভূত স্পেনের নাগরিক মারিয়া মীমকে বিয়ে করেন। ২০১৩ সালের ২৫শে জুন তিনি একটি পুত্র সন্তানের পিতা হন, যার নাম আরশ হোসেন আলিফ। ২০১৯ সালের ১৯ অক্টোবর তাদের বিবাহ বিচ্ছেদ হয়।
মালক সুলায়মান

মালক সুলায়মান বা দ্য কিংডম অব সুলায়মান বা সুলাইমানের রাজত্ব একটি ইরানী ধর্মীয়-ঐতিহাসিক চলচ্চিত্র। ছবিটির পরিচালক শাহরিয়ার বাহরানি যিনি পূর্বে সেইন্ট মেরী চলচ্চিত্রটি পরিচালনা করেছেন। সুলায়মানের রাজত্ব চলচ্চিত্রটির প্রযোজক মুজতবা ফারাভারদেহ, এটি নভেম্বর ২০১০ সালে আন্তঃর্জাতিকভাবে মুক্তি দেয়ার পরিকল্পনা করা হয় কিন্তু প্রযুক্তিগত সমস্যার কারণে কিছুদিন দেরি হয়। চলচ্চিত্রটিতে ইসরাইলিদের রাজা নবী সুলায়মান এর জীবনী বর্ণিত হয়েছে। সুলায়মানের রাজত্ব চলচ্চিত্রে প্রধানত কুরআন এ বর্ণিত সুলাইমান এর ঘটনা বর্ণিত হয়েছে কিন্তু সেই সাথে ইহুদি ধর্মশাস্ত্রে বর্ণিত রাজা সলোমনের ঘটনাও কিছু নেয়া হয়েছে।
নিয়া সালামিস ফামাগুস্তা ফুটবল ক্লাব

নিয়া সালামিস ফামাগুস্তা এফসি অথবা নিয়া সালামিনা ফামাগুস্তা এফসি () সাইপ্রাসের আম্মোচোছতোশ ভিত্তিক একটি পেশাদার ফুটবল ক্লাব যারা সাইপ্রাওট ফার্স্ট ডিভিশনে খেলে থাকে। ১৯৭৪ সালে সাইপ্রাসের তুরস্ক আক্রমণ, যাতে তারা দ্বীপটির উত্তরের এলাকা দখল করে নেয়, তার পর থেকে ক্লাবটি উদ্বাস্তু ক্লাব হিসেবে খেলে আসছে। ক্লাবটির বর্তমানে লার্কানা থেকে পরিচালিত হচ্ছে।
এ পর্যন্ত নিয়া সালামিসের সবচেয়ে উল্লেখযোগ্য সাফল্য হল ১৯৯০ সালে সাইপ্রাস কাপ এবং সাইপ্রোয়েট এফএ শিল্ড (সুপার কাপ) জয়। সাইপ্রোয়েট ফার্স্ট ডিভিশনে ক্লাবটির সর্বোচ্চ সাফল্য ৩য় স্থান লাভ। প্রতিষ্ঠার প্রথম পাঁচ বছর (১৯৪৮-১৯৫৩) ক্লাবটি সাইপ্রাস অ্যামেচার (অপেশাদার) ফুটবল অ্যাসোসিয়েশন চ্যাম্পিয়নশিপে খেলে। ১৯৫৩ সালে ক্লাবটি সাইপ্রাস ফুটবল অ্যাসোসিয়েশনে যোগ দেয় অ্যাসোসিয়েশন কর্তৃক আয়োজিত বিভিন্ন চ্যাম্পিয়নশিপ এবং প্রতিযোগিতায় নিয়মিত অংশগ্রহণ করে। এ পর্যন্ত ক্লাবটি ৫০-এর অধিকবার সাইপ্রোয়েট প্রথম ডিভিশনে খেলেছে যা অংশগ্রহণকারী সকল দলের মধ্যে সপ্তম সর্বোচ্চ।
মার্কোস রোহো

ফাউস্তিনো মার্কোস আলবার্তো রোহো (জন্ম ২০ মার্চ ১৯৯০) একজন আর্জেন্টিনীয় পেশাদার ফুটবলার যিনি প্রিমিয়ার লিগ ক্লাব ম্যানচেস্টার ইউনাইটেড এবং আর্জেন্টিনা জাতীয় দলে একজন ডিফেন্ডার হিসেবে খেলে থাকেন।
এ্যানথ্রাকুইনোন গ্লাইকোসাইড

এ্যানথ্রাকুইনোন গ্লাইকোসাইড () হল সে সব গ্লাইকোসাইড যাদের কাঠামোর মধ্যে এ্যানথ্রাকুইনোন নিউক্লিয়াস আছে। এ্যানথ্রাকুইনোন গ্লাইকোসাইড আর্দ্র বিশ্লেষণের ফলে শর্করা (গ্লাইকন অংশ) এবং শর্করা নয় এমন কিছু জৈব যৌগ তৈরী হয় (এগ্লাইকন অংশ) যার মধ্যে এ্যানথ্রাকুইনোন নিউক্লিয়াস থাকে।
এ্যানথ্রাকুইনোন গ্লাইকোসাইড গুলো ক্ষুদ্রান্ত থেকে শোষিত হয় এবং বৃহদান্ত্রে পুনঃশোষতি হয় যেখানে তারা বৃহদান্ত্রের পেশী সংকোচন এবং সঞ্চালন বৃদ্ধিকে উদ্দিপ্ত করে। বৃহদান্ত্রের মধ্যে এই সঞ্চালন বৃদ্ধি বিরেচন ঘটায়। পৃথক ভাবে সেবনে এগ্লাইকন গুলো গৃপিং-ইফেক্ট (কামড়ানো বৎ বেদনা) উৎপন্ন করে। এজন্য এরা এন্টিস্পাজমিক ঔষধের সাথে অথবা ক্যালমাটিভ (উত্তেজনা প্রশমক) বিরুৎ- আদা এবং ফানেল জাতীয় উদ্ভিদ সাথে নির্দেশিত।
সল্প মেয়াদি কোষ্ঠ্যকাঠিন্যে এই বিরুৎগুলোর সর্বোত্তম ব্যবহার হয়।দীর্ঘ মেয়াদী ব্যবহার অন্ত্রের স্বাভাবিকত্ব হ্রাস করে।
এ্যানথ্রাকুইনোন যৌগসমূহঃ
অক্সান্থ্রন গুলো হলো এ্যানথ্রাকুইনোন এবং এ্যানথ্রানলের মধ্যবর্তী উৎপন্ন যৌগ। তারা ক্যাসকারার (এক ধরনের উদ্ভিদ) বাকলে থাকে এবং এ্যানথ্রাকুইনোন এর জারণে উৎপন্ন হয়।যখন জারিত হয় তখন তারা এ্যানথ্রাকুইনোন-এ পরিনত হয়। হাইড্রোজেন পার-অক্সাইড ব্যবহার করে অক্সান্থ্রন গুলোকে জারিত করা হয়। মোডিফাইড বর্নট্রেজার টেস্টের মাধ্যমে এদের শনাক্ত করা যায়।
দুইটি এন্থ্রন অণু নিজেদের মধ্যে যুক্ত হয়ে ডাইএন্থ্রন গঠন করে। এন্থ্রনের স্বল্প জারনের কারণে ডাইএন্থ্রন গঠিত হতে পারে। উদাহরণ: সেন্নিডিনস্ এ এবং সেন্নিডিনস্ বি; রেডিন এ, বি এবং সি বিভিন্ন ধরনের ডাইএন্থ্রন।
গ্লাইকোসাইড গুলোর সুগার অংশ, বিশেষ করে গ্লুকোজ, এগ্লাইকন (সুগার বিহীন) অংশের সাথে এসিটাল গঠন করে। অবশিষ্ট সুগার অংশ এগ্লাইকনের শোষন এবং কার্যসম্পাদনের স্থানে পৌঁছানোকে সহজ করে।